সভাপতির বক্তব্যে জাতীয় সংসদের শিশু অধিকার বিষয়ক সংসদীয় ককাসের চেয়ারম্যান মীর শওকত আলী বাদশা বলেন, শিশু সুরক্ষার বিষয়টিকে সবসময় অগ্রাধিকার দিতে হবে। ভবিষ্যৎ প্রজন্মের বিকাশের ক্ষেত্রে তা অত্যন্ত জরুরি। তিনি বলেন, শিশুরা যেন কোন রকমের অপরাধে জড়িয়ে না পড়ে সে ব্যাপারে সরকার এবং সমাজকে সতর্ক হতে হবে। সেই সঙ্গে শিশুরা কোন রকমের অপরাধে জড়িয়ে পড়লেও তাদের শাস্তি প্রদানের ব্যাপারে সরকারকে সংবেদনশীল হতে হবে।